Title: ประกาศกรมการค้าต่างประเทศ เรื่อง แบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากร
พ.ศ. 2548

ประกาศกรมการค้าต่างประเทศ

ประกาศกรมการค้าต่างประเทศ
เรื่อง
แบบขอรับการตรวจคุณสมบัติของสินค้าทางด้านถิ่นกำเนิด
เพื่อขอใช้สิทธิพิเศษทางด้านภาษีศุลกากร
พ.ศ.
๒๕๔๘

ตามที่ได้มีประกาศกระทรวงพาณิชย์ เรื่อง การออกหนังสือรับรองถิ่นกำเนิดสินค้าตามความตกลงทางการค้าระหว่างประเทศ
หรือการปฏิบัติทางการค้าระหว่างประเทศ พ.ศ. ๒๕๔๘ กำหนดหลักเกณฑ์และวิธีการเกี่ยวกับการขอหนังสือรับรองถิ่นกำเนิดสินค้า
การตรวจคุณสมบัติของสินค้าทางด้านถิ่นกำเนิดและการออกหนังสือรับรองถิ่นกำเนิดสินค้า
โดยให้ผู้ส่งออกที่จะใช้หนังสือรับรองถิ่นกำเนิดสินค้าเพื่อขอใช้สิทธิพิเศษทางด้านภาษีศุลกากรภายใต้ความตกลงทางการค้าระหว่างประเทศ
ยื่นแบบขอรับการตรวจคุณสมบัติของสินค้าทางด้านถิ่นกำเนิดตามที่กรมการค้าต่างประเทศกำหนด
นั้น

อาศัยอำนาจตามความในข้อ ๔ ของประกาศดังกล่าว อธิบดีกรมการค้าต่างประเทศออกประกาศไว้ ดังนี้

ข้อ ๑  แบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากร
ให้เป็นไปตามที่กำหนด ดังนี้
๑.๑  กรณีไม่ได้ส่งข้อมูลให้ตรวจคุณสมบัติของสินค้าทางด้านถิ่นกำเนิดผ่านทางอินเตอร์เน็ต
ให้ใช้แบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากรที่แนบท้ายประกาศนี้
ยกเว้นสินค้าสิ่งทอตามพิกัดอัตราศุลกากรตอนที่ ๕๐ ถึงตอนที่ ๖๓ ให้เป็นไปตามแบบที่กำหนดไว้ในประกาศกรมการค้าต่างประเทศ
เรื่อง การตรวจคุณสมบัติทางด้านถิ่นกำเนิดของสินค้าสิ่งทอที่จะขอหนังสือรับรองแบบ เอ
(Form A) พ.ศ. ๒๕๔๘
๑.๒  กรณีส่งข้อมูลให้ตรวจคุณสมบัติของสินค้าทางด้านถิ่นกำเนิดผ่านระบบบริการตรวจและรับรองคุณสมบัติของสินค้าทางด้านถิ่นกำเนิดทางอินเตอร์เน็ต
ให้ใช้แบบคำรับรองข้อมูลการผลิตสินค้าถูกต้องตามหลักเกณฑ์ถิ่นกำเนิดสินค้าที่พิมพ์ออกจากระบบดังกล่าว

ข้อ ๒[๑]
 ประกาศนี้ให้ใช้บังคับเมื่อพ้นกำหนดสิบวัน
นับแต่วันประกาศเป็นต้นไป

ประกาศ
ณ วันที่ ๒๐ ตุลาคม พ.ศ. ๒๕๔๘
ราเชนทร์
 พจนสุนทร
อธิบดีกรมการค้าต่างประเทศ

[เอกสารแนบท้าย]

๑. 
แบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากร
๒. 
คำรับรองต้นทุนและรายละเอียดการผลิตสินค้า

(ดูข้อมูลจากภาพกฎหมาย)

ชัชสรัญ/ผู้จัดทำ
๖
มีนาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๑๙ ง/หน้า ๗/๒ มีนาคม ๒๕๔๙